'n Glasie op oudredakteur geklink | Netwerk24
'n Glasie op oudredakteur geklink
Henry het ernstige brandwonde opgedoen toe hy hul labrador, Moya, probeer red het. Hy is verlede maand dood as gevolg van komplikasies met sy brandwonde.
Hy was van 1983 af by KWV en Ethné het haar koerant aan twee outjies wat vir die Argus gewerk het verkoop, want sy is toe swanger met Charles. "Hulle het dit toe aan Die Burger verkoop wat dit toegemaak het omdat hulle nie opposisie wou hê nie."
Ethné sê Henry het sy tyd by KWV baie geniet, want hy is lief vir wyn en joernalistiek, maar toe word hy bevorder. "Hulle het hom die skakelredakteur gemaak en dis vergaderings en dinees en 'n das en 'n pak en Hoppie was nie een vir rondstaan en small talk maak nie. Hy wou uit die werk en uit die pak en begin toe vryskutwerk van die huis af doen. "Toe ek uit die onderwys aftree was daar niks wat ons in Somerset-Wes hou nie en ons het in 2005 'n kleinhoewe van 65 ha in Clanwilliam gekoop. Dit was uitvalgrond en water was 'n probleem."
"Ons het so 10 jaar gelede plek in Bettysbaai gekoop. Ons het ge-'gim' en berge geklim en Hoppie het kajak op die see gery. Ons het nie so baie getoer soos ons aanvanklik beplan het nie, want dis so lekker hier."
'n Roudiens vir Henry is verlede Saterdag (2 Maart) by die Harold Porter-botaniese tuin gehou waar sy vol en besige lewe herdenk is. "KWV het vonkelwyn geskenk en ons het 'n heildronk op hom gedrink en dank betoon vir sy lewe en dat hy na 'n beter plek is."